New Delhi : आपने 'करणी सेना', 'शिव सेना', 'बजरंग दल', 'भीम सेना' जैसे स्वनिर्मित संगठनों का नाम तो सुना ही होगा इसी तरह की सेनाओं की फेहरिश्त में अब आपको एक और सेना जल्द ही दिखेगी। इस सेना का नाम है जटायु सेना। हैदराबाद के प्रशिद्ध चिलकुर बालाजी मंदिर के पुजारी और मंदिर प्रशासन ने इस सेना के गठन की तैयारियां शुरु कर दी हैं। मंदिर के पुजारी रंगरंजन ने कहा कि ये सेना महिलाओं और लड़कियों की रक्षा के लिए बनाई जा रही है।
जब रावण सीता का हरण करके लंका ले जा रहा था तो जटायु ने सीता को रावण से छुड़ाने का प्रयत्न किया था। चिलकुर बालाजी मंदिर के प्रधान पुजारी सी. एस. रंगराजन ने कहा कि विशेष अनुष्ठान में मंदिर में महिलाओं और लड़कियों की कलाइयों पर धागे बांधे गए और लड़कियों तथा महिलाओं की हिफाजत के लिए जटायु सेना की प्रतीकात्मक शुरूआत की गयी।
पुजारी ने बताया कि राज्य में बढ़ रहे महिलाओं और बच्चियों पर अपराधों को देखते हुए हमने जटायू सेना के गठन के बारे में सोचा है। जिसके गठन का काम शुरू कर दिया गया है। पुजारी ने आगे कहा "चिलकुर बालाजी मंदिर लड़कियों और महिलाओं को छेड़छाड़ और पूर्व संध्या से बचाने के प्रति समाज को जागरूक करना जारी रखता है। महिलाओं और लड़कियों को अत्याचारों से बचाने के लिए जटायु सेना का गठन एक नई पहल है।"
उन्होंने कहा कि कई पुरुष श्रद्धालुओं ने जटायु सेना का सदस्य बनने के लिए संकल्प लिया। उन्होंने कहा, ''लोग जटायु सेना का सदस्य बन सकते हैं और लड़कियों तथा महिलाओं के खिलाफ अपराध रोकने के लिए उन्हें सक्रिय रहना होगा।'' रंगराजन ने कहा कि लड़कियों और महिलाओं की हिफाजत के लिए मंदिर लोगों के बीच जागरूकता अभियान चलाता रहेगा।